ai4bharat/Pralekha huggingface dataset:
பிரதமர் அலுவலகம்
தேசிய கைத்தறி தினத்தை முன்னிட்டு இந்தியாவின் வளமான கலாச்சார பன்முகத்தன்மைக்கு பிரதமர் மரியாதை செலுத்தினார்
கைத்தறி ஸ்டார்ட்அப் மகா சவாலில் பங்கேற்க ஸ்டார்ட்அப்களுடன் தொடர்புடைய இளைஞர்களுக்கு பிரதமர் அழைப்பு
தேசிய கைத்தறி தினத்தை முன்னிட்டு இந்தியாவின் வளமான கலாச்சார பன்முகத்தன்மை மற்றும் இந்தியாவின் கலை மரபுகளை கொண்டாட உழைக்கும் அனைவருக்கும் பிரதமர் திரு நரேந்திர மோடி மரியாதை செலுத்தினார். கைத்தறி ஸ்டார்ட்அப் மகா சவாலில் பங்கேற்குமாறு ஸ்டார்ட்அப் உடன் தொடர்புடைய அனைத்து இளைஞர்களையும் பிரதமர் கேட்டுக் கொண்டார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“தேசிய கைத்தறி தினத்தில், இந்தியாவின் வளமான கலாச்சார பன்முகத்தன்மை மற்றும் நமது கலை மரபுகளைக் கொண்டாட உழைக்கும் அனைவருக்கும் வாழ்த்துகள் #MyHandloomMyPride"
"நெசவாளர்களுக்கு யோசனைகளை தெரிவிக்கவும், புதுமைகளை உருவாக்கவும் ஒரு சிறந்த வாய்ப்பு. ஸ்டார்ட்அப் உலகத்துடன் தொடர்புடைய அனைத்து இளைஞர்களையும் இதில் பங்கேற்குமாறு கேட்டுக்கொள்கிறேன்.
#My HandloomMy Pride"
•••••••••••••
(
பாதுகாப்பு அமைச்சகம்
பிளாஸ்டிக் கழிவுகளின் மறு பயன்பாட்டுக்கு தேசிய மாணவர் படையும் இந்திய தேசிய நெடுஞ்சாலைகள் ஆணையமும் புரிந்துணர்வு ஒப்பந்தத்தில் கையெழுத்திட்டுள்ளன
தேசிய மாணவர் படையினரால்  கடற்கரை தூய்மைத் திட்டம் மற்றும் பிற தூய்மைப் பணிகள் மூலம் சேகரிக்கப்பட்ட பிளாஸ்டிக் கழிவுகளைப் பயன்படுத்தி நாடு முழுவதும் சாலைகள் அமைப்பதற்காக தேசிய மாணவர் படையும் இந்திய தேசிய நெடுஞ்சாலைகள் ஆணையமும் புரிந்துணர்வு ஒப்பந்தத்தில் கையெழுத்திட்டுள்ளன
2021 டிசம்பர் 17 அன்று என் சி சி தலைமை இயக்குனர் லேப்டினன்ட் ஜெனரல் குர்பீர்பால் சிங், இந்திய தேசிய நெடுஞ்சாலைகள் ஆணையத்தின் முதன்மைப் பொது மேலாளர் திரு.சுசில் குமார் மிஸ்ரா இடையே கையெழுத்தானது.
தங்களால் சேகரிக்கப்பட்ட பிளாஸ்டிக் கழிவுகளை மறுசுழற்சி செய்யவும் லாபகரமாக பயன்படுத்தவும் ஐ ஐ டி கள் , என் ஐ ஐ டி களை தேசிய மாணவர்படை அணுகியுள்ளது. கரக்பூர் ஐ ஐ டி இதற்கு தங்களின் தொழில்நுட்ப ஆலோசனையை வழங்க ஏற்கனவே ஒப்புக்கொண்டுள்ளது. இதைத் தவிர தொண்டு நிறுவனங்களையும் என் சி சி அணுகியுள்ளது.
பிளாஸ்டிக் பயன்பாட்டின் கேடுகள் மற்றும் இவற்றால் இயற்கை வளங்களுக்கு ஏற்படும் பாதிப்புகள் பற்றி மக்களிடையே இவர்கள் விழிப்புணர்வு ஏற்படுத்தியுள்ளனர்.
கடந்த ஒரு மாதத்தில் 3.4 லட்சம் என் சி சி மாணவர்கள் 127 இடங்களில் கடற்கரையை தூய்மைப் படுத்தும் திட்டத்தில் பங்கேற்று 6 டன் பிளாஸ்டிக் கழிவுகளை சேகரித்துள்ளனர். சுமார் 17 லட்சம் மக்களிடம் பிளாஸ்டிக் கழிவுகளுக்கு எதிராக பிரச்சாரம் செய்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்; https://pib.gov.in/PressReleasePage.aspx?PRID=1783012
பிரதமர் அலுவலகம்
நாட்டு மக்களுக்கு பிரதமர் மாகாவீர் ஜெயந்தி வாழ்த்து
நாட்டு மக்களுக்கு பிரதமர் திரு. நரேந்திர மோடி மாகாவீர் ஜெயந்தி வாழ்த்து வாழ்த்து தெரிவித்துள்ளார்.
“அனைவருக்கும் மகாவீர் ஜெயந்தி வாழ்த்துகள். இந்த நாளில், பல தலைமுறைகளை வழி நடத்தி வரும் மகாவீர் அவர்களின் போதனைகளை நினைவு கூர்வோம்.”, என்று பிரதமர் தனது வாழ்த்து செய்தியில் குறிப்பிட்டுள்ளார்.
ஜல்சக்தி அமைச்சகம்
வெள்ளம் காரணமாக ஏற்பட்ட இழப்பு
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
வெள்ளத்தால் ஏற்படும் இழப்புகளை மாநில அரசுகள் தரும் தகவல்படி மத்திய நீர் ஆணையம் தொகுக்கிறது. இந்தாண்டுக்கான விவரங்கள் மாநில அரசுகளை இன்னும் உறுதி செய்யவில்லை. 2020ம் ஆண்டில் ரூ. 21189.235 கோடி அளவுக்கு வெள்ளம் காரணமாக இழப்பு ஏற்பட்டுள்ளது.
கடந்த 5 ஆண்டுகளில் வெள்ளம் காரணமாக ஏற்பட்ட இழப்பை கீழ்கண்ட இணைப்பில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777274
நுகர்வோர் நலன், உணவு மற்றும் பொது விநியோகம் அமைச்சகம்
கடந்த வருடத்தை விட 24 சதவீதம் அதிக கோதுமை கொள்முதல் செய்யப்பட்டுள்ளது
உத்தரப் பிரதேசம், மத்தியப் பிரதேசம், பீகார், ராஜஸ்தான், தில்லி, இமாச்சலப் பிரதேசம் மற்றும் ஜம்மு காஷ்மீர் உள்ளிட்ட மாநிலங்களில் குறைந்தபட்ச ஆதரவு விலையில் கோதுமை கொள்முதல் தொய்வின்றி தொடர்ந்து நடைபெற்று வருகிறது.
கடந்த வருடம் இதே காலகட்டத்தில் 300.58 லட்சம் மெட்ரிக் டன் கோதுமை கொள்முதல் செய்யப்பட்டு இருந்த நிலையில் இந்த வருடம் மே 17 வரை, 373.51 லட்சம் மெட்ரிக் டன் கோதுமை கொள்முதல் செய்யப்பட்டு உள்ளது.
ராபி சந்தைப்படுத்துதல் பருவத்தில் சுமார் 38.22 லட்சம் விவசாயிகள் ரூபாய் 73,768.74 கோடி மதிப்பிலான குறைந்தபட்ச ஆதரவு விலை கொள்முதல் நடவடிக்கைகள் மூலம் ஏற்கனவே பலனடைந்துள்ளனர்.
மேலும், மாநிலங்களிலிருந்து வந்திருந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, மத்தியப் பிரதேசம், உத்தரப் பிரதேசம், ஒடிசா, ராஜஸ்தான் மற்றும் ஆந்திர பிரதேசத்தில் விலை ஆதரவு திட்டத்தின் கீழ் 107.37 லட்சம் மெட்ரிக் டன் பருப்பு மற்றும் எண்ணெய் விதைகளை கொள்முதல் செய்ய ஒப்புதல் வழங்கப்பட்டுள்ளது.
2021 மே 17 வரை, 6,73,415.23 மெட்ரிக் டன் எடையிலான தானியங்களை ரூபாய் 3,527.48 கோடி குறைந்தபட்ச ஆதரவு விலைக்கு, தமிழ்நாடு, கர்நாடகா, ஆந்திரப் பிரதேசம், மத்தியப் பிரதேசம், மகாராஷ்டிரா, குஜராத், உத்தரப் பிரதேசம், அரியானா மற்றும் ராஜஸ்தான் ஆகிய மாநிலங்களில் உள்ள 4,02,627 விவசாயிகள் பயனடையும் வகையில் தனது முகமைகள் மூலம் அரசு கொள்முதல் செய்துள்ளது.
அதே போன்று, 5089 மெட்ரிக் டன் கொப்பரை கர்நாடகா மற்றும் தமிழ்நாட்டில் உள்ள 3961 விவசாயிகளிடம் இருந்து ரூபாய் 52.40 கோடி குறைந்தபட்ச ஆதார விலைக்கு 2021 மே 17 வரை கொள்முதல் செய்யப்பட்டுள்ளது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர திட்டமிடல் மறுசீரமைப்பு நடவடிக்கைகள்
2022-23 ஆம் ஆண்டிற்கான மூலதன முதலீட்டிற்காக மாநிலங்களுக்கு ரூ.6,000 கோடி ஒதுக்கீட்டிலும், 2023-24 ஆம் ஆண்டிற்கு ரூ.15,000 கோடி ஒதுக்கீட்டிலும் மாநிலங்களுக்கான சிறப்பு உதவித் திட்டம் நிதி அமைச்சகத்தின் செலவினத் துறையால் தொடங்கப்பட்டது. "நகர்ப்புற சீர்திருத்தங்களுக்கான" திட்டத்தின் ஆறாம் பகுதியின் கீழ் பங்கேற்கும் 13 மாநிலங்களுக்கு ரூ. 4598.22 கோடியை விடுவிக்குமாறு நிதி அமைச்சகத்திற்கு மத்திய நகர்ப்புற வளர்ச்சி அமைச்சகம் பரிந்துரைத்தது. இதில் மொத்தம் ரூ. 4093.16 கோடியை நிதி அமைச்சகத்தின் செலவினத் துறை விடுவித்துள்ளது. இந்த ஊக்கத் தொகையை 2023 மார்ச்31-ம் தேதிக்குள் பயன்படுத்துவதற்காக அந்தந்த மாநில அரசுகளுக்கு செலவினத் துறையிலிருந்து விடுவிக்கப்பட்டது. வீட்டுவசதி மற்றும் நகர்ப்புற விவகாரங்கள் அமைச்சகம் மாநிலங்களுக்கு வழங்கும் ஊக்கத்தொகைகளின் பயன்பாட்டைக் கண்காணிப்பதில்லை.
மாநில அரசு அதிகாரிகள் மற்றும் நகர்ப்புற உள்ளாட்சி அமைப்புகளின் அதிகாரிகளின் திறன் மேம்பாட்டிற்காக மத்திய வீட்டுவசதி மற்றும் நகர்ப்புற விவகாரங்கள் அமைச்சகம் மாநாடுகள் மற்றும் பயிற்சி திட்டங்களை செயல்படுத்தி வருகிறது. சமீபத்தில் ஜூலை 13 மற்றும் 14, 2023 அன்று மத்திய நகர்ப்புற வளர்ச்சி அமைச்சகம், நிலையான நகரங்களை உருவாக்குவதற்கான தேசிய நகர்ப்புற திட்டமிடல் மாநாட்டை ஏற்பாடு செய்து நடத்தியது. இதில் இந்தியா முழுவதும் உள்ள பல்வேறு மாநில அரசுகள் மற்றும் நகர்ப்புற உள்ளாட்சி அமைப்புகள் மற்றும் கல்வி நிறுவனங்களைச் சேர்ந்த 1000-க்கும் மேற்பட்ட அதிகாரிகள் கலந்து கொண்டனர். உலக வங்கி, ஆசிய வளர்ச்சி வங்கி , ஜப்பான் சர்வதேச கூட்டுறவு முகமை  போன்ற பலதரப்பு நிறுவனங்களின் அதிகாரிகளும் கலந்து கொண்டனர்.
அம்ருத் திட்டத்தில் புவியியல் தகவல் அமைப்பு அடிப்படையில் முழுமையான திட்டத்தை உருவாக்குவதற்கான துணைத் திட்டத்தின் கீழ், 77 பயிற்சிகள் நடத்தப்பட்டு, 2900 அலுவலர்களுக்கு நகர்ப்புற திட்டமிடலில் புவியியல் தகவல் அமைப்பு மற்றும் தொலையுணர்வு தொழில்நுட்பத்தைப் பயன்படுத்துவது குறித்து பயிற்சி அளிக்கப்பட்டுள்ளது.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் கெளஷல் கிஷோர் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1944254
PIB Headquarters
கொவிட்-19 - பிஐபி செய்தித் தொகுப்பு
26.05.2020
- மின்னணு மற்றும் தகவல் தொழில்நுட்பம்
- மீன்வளம், கால்நடை பராமரிப்பு மற்றும் பால்வளத் துறை அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(செய்தி: ரயிலில் பயணம் செய்த 10 பேர் உணவில்லாமல் பசியால் இறந்து விட்டனர்.
— PIB in Tamil Nadu 🇮🇳 #StayHome #StaySafe  May 26, 2020
இந்த செய்தி போலியானது. பிரேத பரிசோதனை மற்றும் முறையான சட்ட நடவடிக்கைகளுக்கு பிறகே மரணத்துக்கான காரணம் தெரியவரும். போலி செய்திகளை பரப்ப வேண்டாம். #PIBFactcheck @PIB_India @RailMinIndia @airnews_Chennai https://t.co/BiTXOcGQkE
இந்திய போட்டிகள் ஆணையம்
மெரிட்டோர் நிறுவனத்தை கம்மின்ஸ் நிறுவனம் கையகப்படுத்த இந்திய போட்டி ஆணையம் ஒப்புதல்
மெரிட்டோர் நிறுவனத்தை கம்மின்ஸ் நிறுவனம் கையகப்படுத்த இந்திய போட்டி ஆணையம் ஒப்புதல் அளித்துள்ளது.
அமெரிக்காவின் கம்மின்ஸ் பங்கு நிறுவனம் டீசல், இயற்கை எரிவாயு, மின்சார சேவை, விநியோகம், உற்பத்தி, வடிவமைப்பு உள்ளிட்ட தளங்களில் போவதாக அமெரிக்காவின் கம்மின்ஸ் பங்கு நிறுவனம் தெரிவித்துள்ளது.
அசல் உபகரண உற்பத்தியாளர்களுக்கு அச்சுக்கள், பிரேக்குகள் மற்றும் இதர உபகரணங்களை விநியோகம் செய்ய உள்ளதாக மெரிட்டோர் பங்கு நிறுவனம் கூறியுள்ளது.
அறிவியல் மற்றும் தொழில்நுட்பத்துறை
மருத்துவ மற்றும் நறுமணத் தாவரங்கள் குறித்த புகைப்படப் போட்டியை மத்திய மருத்துவ மற்றும் நறுமணத் தாவரங்கள் நிறுவனம் அறிவித்தது.
மருத்துவ மற்றும் நறுமணத் தாவரங்கள் எப்போதும் மக்களின் கவனத்தைக் கவர்ந்து வருகின்றன. சில தாவரங்கள் வியப்பூட்டும் வகையில் அழகானவை; வேறு சில தாவரங்கள் பொதுவாகக் காணக்கிடைப்பதில்லை. இந்தத் தாவரங்கிளின் உள்ளார்ந்த மதிப்பு, மனித குலத்துக்கும் , விலங்குகளுக்கும் பற்பல ஆண்டுகளாக சுகாதாரத்தையும், உடல்நலத்தையும் பேணப் பயன்பட்டு வருகிறது. அதே சமயம், இந்தத் தாவரங்களில் பலவற்றின் மருத்துவ மகத்துவம், அவற்றின் பயன்பாடு பற்றி நம்மில் பலருக்கு முழுவதுமாகத் தெரிவதில்லை. .இத்தகைய தாவரங்களின் பயன்பாடு குறித்து விழிப்புணர்வை ஏற்படுத்தும் முயற்சியாக, மத்திய மருத்துவ மற்றும் நறுமணத்தாவரங்கள் நிறுவனம் , இத்தாவரங்கள் பற்றிய புகைப்படப் போட்டியை அறிவித்துள்ளது. இந்தப் போட்டியின் மூலம், இத்தாவரங்களைப் பாதுகாக்க வேண்டிய அவசியம் பற்றி தெரிவிக்க மத்திய மருத்துவ மற்றும் நறுமணத் தாவரங்கள் நிறுவனம் Central Institute of Medicinal and Aromatic Plants  விரும்புகிறது.
‘உங்கள் மருத்துவ மற்றும் நறுமணத் தாவரங்கள் பற்றித் தெரிந்து கொள்ளுங்கள்’ என்பது போட்டியின் கருப்பொருளாகும். முதல் பரிசு, இரண்டாம் பரிசு, மூன்றாம் பரிசுக்கு தேர்வு செய்யப்படுபவர்கள் முறையே ரூ.5000,ரூ.3000, ரூ.2000 ரொக்கப் பரிசைப் பெறுவார்கள். இது தவிர, ஆறுதல் பரிசாக தலா ரூ.1000 வீதம் 10 பேருக்கு வழங்கப்படும்.
இந்தப் போட்டியில், அனைத்து தொழில்முறை மற்றும் துறை சார்பற்ற இந்தியப் புகைப்படக் கலைஞர்கள் அனைவரும் பங்கேற்கலாம். ஒவ்வொரு நுழைவுக்கும் 3 புகைப்படங்கள் வரை அனுப்பலாம். உள்நாட்டுத் தாவரங்களுக்கு முன்னுரிமை அளிக்கப்படும். அதேசமயம், மிகவும் பொதுவாக அறியப்பட்டுள்ள தோட்டக்கலை அல்லது அலங்காரத் தாவரங்களை தவிர்க்குமாறு நிறுவனம் கேட்டுக்கொண்டுள்ளது.
ஒவ்வொரு புகைப்படத்துடனும், தாவரத்தின் சரியான லத்தீன் மற்றும் இந்திய மொழிப் பெயரைக் குறிப்பிடுவதுடன், அதன் மருத்துவ, நறுமண குணம் மற்றும் முக்கியத்துவம் பற்றி 20-30 வார்த்தைகளில் கூறவேண்டும். டிஜிட்டல் புகைப்படங்கள் pc@cimap.res.in. என்ற மின்னஞ்சல் முகவரிக்கு அனுப்பப்படலாம். விண்ணப்பங்கள் தாக்கல் செய்ய கடைசி நாள் ஜூன் 30, 2020 . போட்டி குறித்த இதர விவரங்களுக்கு www.cimap.res.in.என்ற தளத்தை அணுகவும்.
-----------
(Visitor Counter : 328
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தின்  கீழ் நாட்டில் 14 கோடிக்கும் அதிகமான சுகாதார அடையாள அட்டைகள் உருவாக்கப்பட்டுள்ளன
2021 டிசம்பர் 3 நிலவரப்படி ஆயுஷ்மான் பாரத் டிஜிட்டல் இயக்கத்தின்  கீழ் நாட்டில் 14,15,49,620 சுகாதார அடையாள அட்டைகள் உருவாக்கப்பட்டுள்ளன.
சுகாதார சேவை வழங்குவதில் மாபெரும் பயன்பாட்டை அளிப்பது, சுகாதார கவனிப்புக்கு செலவைக் குறைப்பது உட்பட குடிமக்களுக்கு எளிதாக சுகாதார வசதிகள் கிடைக்கச் செய்வதற்காக ஒவ்வொரு குடிமகனின் மின்னணு சுகாதார ஆவணத்தை உருவாக்க இணையதள அமைப்பு ஒன்றை நிறுவுவதை  நோக்கமாக கொண்டுள்ளது.
முதல் நிலை, இரண்டாம் நிலை, மூன்றாம் நிலை என அனைத்து நிலைகளிலும் தடையில்லாத வகையில் தொடர்ச்சியாக ஏபிடிஎம்-இன் உதவியுடன் டிஜிட்டல் சுகாதார சூழல் உருவாக்கப்பட்டுள்ளது. மருத்துவத்தில் சிறப்பு சேவை கிடைக்காத தொலைதூரப் பகுதிகள் மற்றும் ஊரகப் பகுதிகளில் மின்னணு சாதனங்கள் மூலம் சேவைகள் கிடைப்பதை இது உறுதி செய்கிறது. மீண்டும் மீண்டும் நோய் குறித்து ஆய்வு செய்யும் தேவையை இது குறைப்பதால் மருத்துவ செலவைக் குறைக்க உதவுகிறது.
தனிநபரின் ஒப்புதலை பெற்ற பிறகு மட்டுமே அவரது மருத்துவ மற்றும் இதர ஆணவங்களை மருத்துவர்கள், மருத்துவமனைகள், சம்பந்தப்பட்ட மற்றவர்கள், பெறமுடியும்.
மாநிலங்களவையில் இன்று மத்திய சுகாதாரம் மற்றும் குடும்பநலத்துறை இணை அமைச்சர், டாக்டர் பாரதி பிரவீன் பவார் எழுத்து மூலம் அளித்த பதிலில் இந்தத் தகவலைத் தெரிவித்தார்.
------
(Visitor Counter : 192
பாதுகாப்பு அமைச்சகம்
பாதுகாப்பு உபகரண உற்பத்தியில் தன்னிறைவு
2018-19 ஆம் ஆண்டு முதல் 2022 டிசம்பர் வரையிலான காலகட்டத்தில் பாதுகாப்புத் துறைக்கான இறக்குமதி 46 சதவீதத்திலிருந்து 36.7 சதவீதமாக குறைந்திருக்கிறது.
பாதுகாப்புத் துறையில் தற்சார்பு நிலையை எட்ட ஏதுவாக மத்திய பாதுகாப்பு அமைச்சகம் 411 முக்கிய ராணுவ உபகரணங்களை உள்ளடக்கிய உள்நாட்டிலேயே உற்பத்தி செய்யப்படும் 4 கருவிகள் குறித்த அறிவிப்பாணையை வெளியிட்டுள்ளது. இதே போல் 26,000-க்கும் மேற்பட்ட ராணுவ உபகரணங்கள் ஸ்ரீஜன் இணையதளம் வாயிலாக பதிவேற்றம் செய்யப்பட்டுள்ளன. உள்நாட்டு மற்றும் சர்வதேச சந்தை தேவையை கருத்தில் கொண்டு 7,031 கருவிகள் ஏற்கனவே உள்நாட்டுமயமாக்கப்பட்டுள்ளன.
நாடாளுமன்ற மாநிலங்களவையில் இன்று எழுப்பப்பட்ட கேள்விக்கு மத்திய பாதுகாப்புத் துறை இணையமைச்சர் திரு.அஜய் பட் எழுத்துப்பூர்வமாக அளித்துள்ள பதிலில் இதனைத் தெரிவித்துள்ளார்.
உள்துறை அமைச்சகம்
‘ஆயுஷ்மான் பாரத் டிஜிட்டல் திட்டத்தை தொடங்கியதற்காக பிரதமர் திரு நரேந்திர மோடிக்கு மத்திய உள்துறை அமைச்சர் திரு. அமித்ஷா நன்றி
‘ஆயுஷ்மான் பாரத் டிஜிட்டல் திட்டத்தை தொடங்கியதற்காக பிரதமர் திரு நரேந்திர மோடிக்கு மத்திய உள்துறை அமைச்சர் திரு. அமித்ஷா நன்றி தெரிவித்துள்ளார்.
இது குறித்து சுட்டுரையில் தகவல் தெரிவித்துள்ள திரு அமித்ஷா, ‘‘ மக்களுக்கு ஆரோக்கியமான, பாதுகாப்பான, தரமான வாழ்க்கை வழங்குவதில் மோடி அரசு தொடர்ந்து உறுதியுடன் செயல்படுகிறது. ‘ஆயுஷ்மான் பாரத் டிஜிட்டல் திட்டம்’ தொடங்கியதற்காக பிரதமர் திரு நரேந்திர மோடிக்கு எனது நெஞ்சார்ந்த நன்றியை தெரிவித்துக் கொள்கிறேன்.’’ என கூறியுள்ளார்.
மத்திய உள்துறை அமைச்சர் மேலும் கூறுகையில், ‘‘பிரதமரின் மக்கள் ஆரோக்கிய திட்டம் வெற்றிக்கு பிறகு, ஆயுஷ்மான் பாரத் டிஜிட்டல் திட்டம், ஆரோக்கியமான இந்தியாவை உருவாக்கும் உறுதிக்கு, பிரதமர் திரு நரேந்திர மோடியின் உணர்வை காட்டுகிறது. டிஜிட்டல் ஆரோக்கிய சுற்றுச் சூழல் திட்டத்தின் கீழ், ஆயுஷ்மான் பாரத் டிஜிட்டல் திட்டம், தகவல் பரிமாற்றத்துக்கான எளிய ஆன்லைன் தளத்தை உருவாக்கும். இதன் மூலம் ஒரு கிளிக்-ல் சுகாதார வசதிகள் மக்களுக்கு சென்றடையும்’’ என குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
இந்திய தர நிர்ணய அமைவனத்தின் சென்னை கிளை, தங்கம் உள்ளிட்டஆபரணங்களில் ஹால்மார்க் தரமுத்திரை குறித்த விழிப்புணர்வு நிகழ்ச்சிகளை அந்தமானில்இன்று நடத்தியது
இந்திய தர நிர்ணய அமைவனம்  என்பது இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டரீதியான அமைப்பாகும். இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள் / கலைப் பொருள்களுக்கான தரமுத்திரை உரிமம் மற்றும் ஆய்வகச் சேவைகளின் நலன் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
இந்திய தர நிர்ணய அமைவனத்தின் சென்னை கிளை அலுவலகம் இன்று அந்தமானில் 2 முக்கிய நிகழ்ச்சிகளை நடத்தியது.
26.06.2023 காலையில் தங்கம் மற்றும் வெள்ளி உள்ளிட்ட ஆபரணங்களில் ஹால்மார்க் தரமுத்திரை குறித்த விழிப்புணர்வு நிகழ்ச்சியும் மாலையில், தரப்படுத்துதல் மற்றும் தரம் குறித்த யூனியன் பிரதேச அளவிலான குழுக்கூட்டமும் நடைபெற்றன.
தரமுத்திரை குறித்த நகைக் கடை விழிப்புணர்வு நிகழ்ச்சியில், நகை வியாபாரிகள் சங்கத் தலைவர்கள் மற்றும் நகை வியாபாரிகள் கலந்து கொண்டனர். பிஐஎஸ் தென்மண்டல துணைத் தலைமை இயக்குநர் திரு யுஎஸ்பி யாதவ் நிகழ்ச்சியைத் தொடங்கிவைத்தார். இந்த நிகழ்ச்சியில், தரமுத்திரைத் திட்டம், நடைமுறைகள், விதிகள், நகைக் கடைகளின் பொறுப்பு, இணையதளப் பதிவு, மானக் இணையம் பற்றிய அறிமுகம், செயல் விளக்கம் ஆகியவை இடம் பெற்றன. தென்மண்டல தர முத்திரை இணை இயக்குநர் திரு டி திருமல ராவ் விளக்கம் அளித்தார்.
தரப்படுத்துதல் மற்றும் தரம் குறித்த யூனியன் பிரதேச அளவிலான குழுக்கூட்டத்திற்கு அந்தமான் நிகோபார் தலைமைச் செயலர் திரு கேசவ் சந்திரா தலைமை வகித்தார். இந்தக் கூட்டத்தில் புதிய தர நியமங்களை உருவாக்குவதற்கான பகுதிகளை அடையாளம் காணுதல், தரநியமங்களுடன் இணக்கமான முறையில் செயல்படும் அமைப்புகளை அடையாளம் காணுதல், மத்திய அரசால் வெளியிடப்பட்ட தரக்கட்டுப்பாட்டு ஆணைகளை செயல்படுத்துவதற்கான நடவடிக்கைகளை மேற்கொள்ளுதல் ஆகியவை குறித்து விவாதிக்கப்பட்டது.
இவை தவிர தர நிர்ணயம் குறித்த மாநில அரசு அதிகாரிகளின் திறனை மேம்படுத்துதல், தர நிலைகளை உருவாக்குவதல், தர நியமங்களின் பயன்பாட்டை அதிகரித்தல், இணக்க மதிப்பீடு மற்றும் நுகர்வோர் மேம்பாடு குறித்தும் விவாதிக்கப்பட்டது. பல்வேறு தீர்மானங்களும் நிறைவேற்றப்பட்டன.
பிரதமர் அலுவலகம்
பி.டபிள்யூ.எஃப் உலக சாம்பியன்ஷிப்பில் வெண்கலப் பதக்கம் வென்ற பிரணாய் எச்.எஸ்.க்கு பிரதமர் வாழ்த்து
உலக தடகள சாம்பியன்ஷிப் 2023 போட்டியில் வெண்கலப் பதக்கம் வென்ற பிரணாய் எச்.எஸ்.க்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் சமூக ஊடக எக்ஸ் தளத்தில் பதிவிட்டுள்ளதாவது:
"பி.டபிள்யூ.எஃப் உலக சாம்பியன்ஷிப் 2023 இல் @PRANNOYHSPRI எவ்வளவு அற்புதமான சாதனை! வெண்கலப் பதக்கம் வென்ற அவருக்கு வாழ்த்துகள்.
அவரது திறமையும் கடின உழைப்பும் போட்டி முழுவதும் பிரகாசமாக ஜொலித்தது. அவர் அனைத்து பேட்மிண்டன் ஆர்வலர்களுக்கும் உண்மையான உத்வேகம்.
----
ANU/AD/PKV/DL
(
நிதி அமைச்சகம்
நாசிக்கில் வருமான வரித்துறை சோதனை: கணக்கில் காட்டப்படாத ரூ. 100 கோடி வருவாய் கண்டுப்பிடிப்பு
நாசிக்கில் வருமான வரித்துறையினர் நடத்திய சோதனையில் கணக்கில் காட்டப்படாத ரூ.100 கோடி வருவாய் கண்டுப்பிடிக்கப்பட்டது.
நாசிக்கில் ரியல் எஸ்டேட் தொழில் செய்து வரும் நபருக்குச் சொந்தமான இடங்களில் வருமான வரித்துறையினர் கடந்த 21ம் தேதி சோதனை நடத்தினர். இதில் நில ஒப்பந்தங்கள் உட்பட பல போலி ஆவணங்கள் கைப்பற்றப்பட்டன. சொத்துக்கள் வாங்க மிகப் பெரிய அளவில் பணப்பரிமாற்றம் செய்யப்பட்டதற்கான ஆவணங்களும் பறிமுதல் செய்யப்பட்டன. கணக்கில் காட்டப்படாத ரொக்கப்பணம் ரூ.25.45 கோடி பல இடங்களிலிருந்து பறிமுதல் செய்யப்பட்டது.
கணக்கில் காட்டப்படாத வருவாயில் சொத்துக்களை வாங்கியவர்கள் எல்லாம் மகாராஷ்ட்ராவில் வெங்காயம் மற்றும் இதரப் பயிர்களை விற்பனை செய்யும் வியாபாரிகள் ஆவர். இதுவரை ரூ.100 கோடிக்கும் மேலான கணக்கில் காட்டப்படாத வருவாய் கண்டுபிடிக்கப்பட்டுள்ளது. சேகரிக்கப்பட்ட ஆவணங்கள் குறித்து மேலும் விசாரணை நடைபெறுகிறது.
-------
(Visitor Counter : 146
பிரதமர் அலுவலகம்
பிரதமரின் முதன்மைச் செயலாளர் பொறுப்பிலிருந்து நிருபேந்திர மிஸ்ரா பதவி விலகினார்
பிரதமரின் முதன்மைச் செயலாளரான திரு நிருபேந்திர மிஸ்ரா, இந்தப் பொறுப்பிலிருந்து விடுவிக்க வேண்டும் என்ற விருப்பத்தை வெளிப்படுத்தினார். அவரை இரண்டு வாரங்கள் பதவியில் தொடருமாறு பிரதமர் கேட்டுக் கொண்டார். இதைத் தொடர்ந்து பிரதமர் அலுவலகத்தில் சிறப்பு செயல் அதிகாரியாக 77 ஆம் ஆண்டு உ.பி. கேடரான ஓய்வுபெற்ற ஐ ஏ எஸ் அதிகாரி திரு பி கே சின்ஹாவைப் பிரதமர் நியமித்தார்.
திரு நிருபேந்திர மிஸ்ரா ஒரு அறிக்கையில் கூறியிருப்பதாவது;
“மாண்புமிகு பிரதமர் திரு நரேந்திர மோடி அவர்களின் கீழ், நாட்டுக்கு சேவை செய்வது ஒரு கவுரவமான பணியாக இருந்துள்ளது. இந்த வாய்ப்பை அளித்ததற்காகவும், தம்மீது முழுமையான நம்பிக்கை வைத்ததற்காகவும் அவருக்கு நான் மிகவும் கடமைப்பட்டவன் ஆவேன்.
திருப்திகரமான இந்தப் பயணத்தில் ஐந்தாண்டுகளுக்கும் மேலாக எனது ஒவ்வொரு மணி நேரத்தையும் அர்ப்பணிப்போடு செயலாற்றி நான் மகிழ்ச்சி அடைந்திருக்கிறேன். தற்போது அதிலிருந்து விடுபடும் காலம் வந்துள்ளது. இருப்பினும், மக்கள் சேவைக்கும், தேச நலனுக்கும் என்னை நான் அர்ப்பணித்துக் கொள்வேன். அரசுக்கு உள்ளேயும், வெளியேயும் என்னுடன் பணியாற்றியவர்களுக்கும், நண்பர்களுக்கும் எனக்கு ஆதரவாக இருந்த குடும்பத்தாருக்கும் நான் நன்றி தெரிவித்துக் கொள்கிறேன். பிரகாசமான எதிர்காலத்தை நோக்கி நாட்டினை வழிநடத்திச் செல்லும் நமது பிரதமர் திரு நரேந்திர மோடி அவர்களின் வெற்றிக்கு நான் வாழ்த்துக்களைத் தெரிவித்துக் கொள்கிறேன்.
பிரதமர் அலுவலகம்
கடலுக்கும், இயற்கை அன்னைக்கும் தலைவணங்கும் பிரதமர்
கடல் குறித்து உணர்ச்சிகரமான கவிதையை நரேந்திர மோடி எழுதியுள்ளார்
இந்தியா-சீனா இடையேயான இரண்டாவது முறைசாரா உச்சிமாநாட்டில் கலந்து கொள்ள சென்னை மகாபலிபுரத்தில் இருந்தபோது வங்கக்கடலின் கரையோரத்தில் காலைவேளையில் உலவியது கடல் பற்றியும், அதன் நன்மைகள் பற்றியும் கவிதை எழுத தமக்கு உணர்ச்சிப்பெருக்கையும், ஊக்கத்தையும் தந்ததாகப் பிரதமர் நரேந்திர மோடி கூறியுள்ளார்.
ஹே சாகர் தும்ஹே ப்ரணாம் என தலைப்பிடப்பட்ட அந்தக் கவிதை கடலோடு இணைத்த பிரதமரின் தனிப்பட்ட உணர்வுகளை விவரிக்கிறது.
தனிப்பட்ட முறையில் தாம் கையாளுகின்ற டுவிட்டர் பக்கத்தில் அந்தக் கவிதையை மக்களுடன் பிரதமர் பகிர்ந்து கொண்டுள்ளார்.
✔@narendramodi
कल महाबलीपुरम में सवेरे तट पर टहलते-टहलते सागर से संवाद करने में खो गया।
ये संवाद मेरा भाव-विश्व है।
इस संवाद भाव को शब्दबद्ध करके आपसे साझा कर रहा हूं-
(Visitor Counter : 105
மத்திய அமைச்சரவை
தில்லியில் உள்ள அங்கீகரிக்கப்படாத காலனிகளின் 40 லட்சம் குடியிருப்புதாரர்களுக்கு உடைமை அல்லது அடமானம் / உரிமை மாற்றம் வழங்குவதற்கு / அங்கீகரிப்பதற்கான விதிமுறைகளுக்கு அமைச்சரவை ஒப்புதல் அளித்துள்ளது
இதற்கான மசோதா நாடாளுமன்றத்தின் அடுத்த கூட்டத்தொடரில் அறிமுகம் செய்யப்படும்
தில்லியில் உள்ள அங்கீகரிக்கப்படாத காலனிகளின் குடியிருப்புதாரர்களுக்கு உடைமை அல்லது அடமானம் / உரிமை மாற்றம் வழங்குவதற்கு / அங்கீகரிப்பதற்கான விதிமுறைகளுக்கு அமைச்சரவை ஒப்புதல் அளித்துள்ளது. இதற்கான மசோதாவை நாடாளுமன்றத்தின் அடுத்த கூட்டத்தொடரில் அறிமுகம் செய்யவும் அமைச்சரவை ஒப்புதல் அளித்துள்ளது.
இந்த முடிவால், 175 சதுர கிலோமீட்டர் பரப்பில் உள்ள அங்கீகரிக்கப்படாத காலனிகளில் உள்ள 40 லட்சம் குடியிருப்புதாரர்கள் பயனடைவார்கள். இதனால், இந்தப் பகுதிகளில் மேம்பாடு / மறுமேம்பாடு நடவடிக்கைகளை மேற்கொள்ள முடியும். இதன் விளைவாகத் தூய்மையான, பாதுகாப்பான, ஆரோக்கியமான வாழ்க்கைச்சூழல் ஏற்படும்.
குறைந்த வருவாய்ப் பிரிவினராக அடையாளம் காணப்பட்டுள்ள 1,797 காலனிகளுக்கு மட்டுமே இந்த முடிவு பொருந்தும். இவைதவிர, தில்லி வளர்ச்சி ஆணையத்தால் அடையாளம் காணப்பட்டுள்ள 69 வசதியுள்ளோரின் காலனிகளுக்கு இந்த முடிவு பொருந்தாது.
அந்தக் காலனிகளை சுற்றியுள்ள குடியிருப்புகளுக்கான கட்டணத்தைப் பொருத்து, அரசு நிலத்தில் உள்ள காலனிகளில் 100 சதுரமீட்டருக்குக் குறைவாக இருந்தால், 0.5% கட்டணமும், அதற்குமேல் 250 சதுரமீட்டர் வரை 1% கட்டணமும், 250 சதுரமீட்டருக்கு மேல் இருந்தால், 2.5% கட்டணமும் வசூலிக்கப்படும்.
தனியார் நிலத்தில் உள்ள காலனிகளுக்கு அரசு நிலத்தில் உள்ளவற்றின் கட்டணத்தில் பாதி வசூலிக்கப்படும்.
குறு சிறு மற்றும் நடுத்தர தொழில் துறை அமைச்சகம்
அகர்பத்தி உற்பத்தியில் இந்தியாவை சுயசார்பாக மாற்றுவதற்கான புதிய திட்டத்தை மைக்ரோ சிறு, குறு, நடுத்தரத் தொழில் நிறுவனங்களின் அமைச்சர் திரு நிதின் கட்கரி அங்கீகரித்தார்.
அகர்பத்தி உற்பத்தியில் இந்தியாவை சுயசார்பாக உருவாக்க காதி மற்றும் கிராம கைத்தொழில் ஆணையத்தால்  முன்மொழியப்பட்ட ஒரு தனித்துவமான வேலைவாய்ப்பு உருவாக்கும் திட்டத்திற்கு மத்திய குறு, சிறு, நடுத்தரத் தொழில் நிறுவனங்களுக்கான அமைச்சர் திரு. நிதின் கட்கரி ஒப்புதல் அளித்துள்ளார். "காதி அகர்பத்தி சுயசார்பு இயக்கம்" என்று பெயரிடப்பட்ட இந்தத் திட்டம் நாட்டின் பல்வேறு பகுதிகளில் வேலையில்லாத மற்றும் புலம் பெயர்ந்த தொழிலாளர்களுக்கு வேலைவாய்ப்பை உருவாக்குவதை நோக்கமாகக் கொண்டுள்ளது, அதே நேரத்தில் உள்நாட்டு அகர்பத்தி உற்பத்தியையும் கணிசமாக அதிகரிக்கிறது. இந்தத் திட்டம் கடந்த மாதம் ஒப்புதலுக்காக குறு, சிறு, நடுத்தரத் தொழில் நிறுவனங்களின் அமைச்சகத்திடம் சமர்ப்பிக்கப்பட்டது. இந்த முன்னோடித் திட்டம் விரைவில் தொடங்கப்படும். திட்டத்தை முழுமையாக செயல்படுத்தும் போது, அகர்பத்தித் துறையில் ஆயிரக்கணக்கான வேலைகள் உருவாக்கப்படும்.
காதி மற்றும் கிராமக் கைத்தொழில் ஆணையம் இயந்திரங்களின் விலைக்கு 25 சதவீத மானியத்தை வழங்கும் மற்றும் மீதமுள்ள 75 சதவீத செலவை கைவினைஞர்களிடமிருந்து ஒவ்வொரு மாதமும் எளிதான தவணைகளில் வசூலிக்கும். வணிக பங்குதாரர் அகர்பத்தியைத் தயாரிப்பதற்கான கைவினைஞர்களுக்கு மூலப்பொருளை வழங்குவதுடன், அவர்களுக்கு வேலையின் அடிப்படையில் ஊதியம் வழங்குவார். கைவினைஞர்களின் பயிற்சி செலவு காதி மற்றும் கிராமத் தொழில்துறை ஆணையம் மற்றும் தனியார் வணிகப் பங்குதாரர் இடையே பகிரப்படும், இதில் காதி மற்றும் கிராமத் தொழில்துறை ஆணையம் 75 சதவீத செலவை ஏற்கும், 25 சதவீதம் வணிகக் கூட்டாளரால் செலுத்தப்படும்.
ஒவ்வொரு தானியங்கி அகர்பத்தித் தயாரிக்கும் இயந்திரமும் ஒரு நாளைக்கு சுமார் 80 கிலோ அகர்பத்தியை உருவாக்குகிறது, இது 4 நபர்களுக்கு நேரடி வேலைவாய்ப்பை வழங்கும். ஒரு தூள் கலக்கும் இயந்திரம், 5 அகர்பத்தி தயாரிக்கும் இயந்திரங்களில் ஒரு தொகுப்பில் வழங்கப்பட வேண்டும், இது 2 நபர்களுக்கு வேலைவாய்ப்பை வழங்கும்.
அகர்பத்தித் தயாரிப்பிற்கான தற்போதைய வேலை விகிதம் கிலோவுக்கு ரூ .15 ஆகும். இந்த விகிதத்தில், ஒரு தானியங்கி அகர்பத்தி இயந்திரத்தில் பணிபுரியும் 4 கைவினைஞர்கள் 80 கிலோ அகர்பத்தியை தயாரிப்பதன் மூலம் ஒரு நாளைக்கு குறைந்தபட்சம் ரூ .1200 சம்பாதிப்பார்கள். எனவே ஒவ்வொரு கைவினைஞரும் ஒரு நாளைக்கு குறைந்தது ரூ.300 சம்பாதிப்பார்கள். இதே போல், தூள் கலக்கும் இயந்திரத்தில், ஒவ்வொரு கைவினைஞருக்கும் ஒரு நாளைக்கு 250 ரூபாய் நிர்ணயிக்கப்படும்.
இத்திட்டத்தின் படி, கைவினைஞர்களுக்கான ஊதியம் வணிகப் பங்காளிகளால் வாராந்திர அடிப்படையில் நேரடியாக அவர்கள் கணக்குகளில் நேரடிப் பரிமாற்றம்  மூலம் மட்டுமே வழங்கப்படும். கைவினைஞர்களுக்கு மூலப்பொருள்களை வழங்குதல், தளவாடங்கள், தரக்கட்டுப்பாடு மற்றும் இறுதியில் உற்பத்தியினை சந்தைப்படுத்தல் ஆகியவை வணிகக் கூட்டாளியின் முழுப் பொறுப்பாக இருக்கும். 75 சதவீத செலவை மீட்டெடுத்த பிறகு, இயந்திரங்களின் உரிமை தானாக கைவினைஞர்களுக்கு மாற்றப்படும்.
மின் சமநிலை பயன்முறையில்  இத்திட்டத்தை வெற்றிகரமாக நடத்துவதற்காக காதி மற்றும் கிராமத் தொழில்துறை ஆணையம் மற்றும் தனியார் அகர்பத்தி உற்பத்தியாளர் இடையே இரு தரப்பு ஒப்பந்தம் கையெழுத்திடப்படும்.